smcproject/ml-wiki-sentences huggingface dataset:
കോട്ടയം സി എം എസ്‌ കോളജിൽ നിന്ന് ഇന്റർമീഡിയറ്റ്‌ , തിരുവനന്തപുരം മഹാരാജാസ്‌ കോളജിൽ നിന്ന് ഒന്നാം റാങ്കോടെ ബി.എ. -യും ജയിച്ചതോടെ ഗവൺമന്റ്‌ സെക്രട്ടേറിയേറ്റിൽ ജോലിയിൽ പ്രവേശിച്ചു.
1919 മേയ്‌ 25-ന്‌ സി.വി. രാമൻപിള്ളയുടെ ഇളയ മകൾ മഹേശ്വരിയമ്മയെ വിവാഹം കഴിച്ചു.
1921-ൽ അസി.
തഹസീൽദാരായി നിയമിതനായി.
1922-ൽ സർവ്വീസിൽ നിന്ന് അവധിയെടുത്ത്‌ നിയമപഠനം ആരംഭിച്ചു.
1923-ൽ ബി.എൽ. ജയിച്ച്‌ തിരുവനന്തപുരം ജില്ലാ കോടതിയിൽ പ്രവർത്തനം തുടങ്ങി.
1924-ൽ പ്രവൃത്തി കൊല്ലത്തേക്കു മാറ്റി.
കൊല്ലത്തു നിന്നും ഇറങ്ങിയിരുന്ന മലയാളിയുടെ പത്രാധിപത്യം ഏറ്റെടുത്തു.
1927-ൽ ചെന്നൈയിൽ നടന്ന കോൺഗ്രസ്സ്‌ സമ്മേളനത്തിൽ പങ്കെടുത്തു.
അവിടെ നടന്ന നാട്ടുരാജ്യ പ്രജാസമ്മേളനത്തിൽ തിരുവതാംകൂറിന്റെ പ്രതിനിധിയായി പ്രസംഗിച്ചു.
1931-ൽ കൊട്ടാരക്കര - കുന്നത്തൂർ നിയോജകമണ്ഡലത്തിൽ നിന്ന് തിരുവതാംകൂർ നിയമനിർമ്മാണ കൗൺസിലിലേക്കും, 1932-ൽ പത്തനംതിട്ടയിൽ നിന്ന് ശ്രീ മൂലം അസ്സമ്പ്ലിയിലേക്കും തിരഞ്ഞെടുക്കപ്പെട്ടു.
1933-ൽ ഹൈക്കോടതിയിൽ പ്രവൃത്തി ആരംഭിച്ചു.
മലയാള മനോരമ ആഴ്ച്ചപ്പതിപ്പിന്റെ ആദ്യ പത്രാധിപർ ഇ.
വി. കൃഷ്ണപ്പിള്ളയായിരുന്നു.
കഥാകൗമുദി , സേവിനി എന്നീ മാസികകളുടെയും പത്രാധിപരായിരുന്നിട്ടുണ്ട്‌.
പ്രശസ്ത നടന്മാരായിരുന്ന അടൂർ ഭാസി (കെ. ഭാസ്കരൻ നായർ), ചന്ദ്രാജി (കെ. രാമചന്ദ്രൻ നായർ), മലയാള മനോരമ ആഴ്ച്ചപ്പതിപ്പിന്റെ പത്രാധിപർ കെ. പത്മനാഭൻ നായർ, കെ. കൃഷ്ണൻ നായർ, കെ. ശങ്കരൻ നായർ, ഓമനക്കുട്ടിഅമ്മ, രാജലക്ഷ്മിഅമ്മ എന്നിവരാണ്‌ മക്കൾ.
1938 മാർച്ച്‌ 30-ന് 44-ആം വയസ്സിൽ തിരുവനന്തപുരത്തുവച്ച് അദ്ദേഹം അന്തരിച്ചു.
മൃതദേഹം വിലാപയാത്രയായി ജന്മനാടായ അടൂരിലെ പെരിങ്ങനാട്ട് തറവാട്ടുവീട്ടിലെത്തിച്ചശേഷം അവിടെ സംസ്കരിച്ചു.
കൃതികൾ നോവൽ ബാഷ്പവർഷം ആരുടെ കൈ തോരാത്ത കണ്ണുനീർ ചെറുകഥ കേളീസൗധം (നാലു ഭാഗങ്ങൾ)മലയാളം എന്റെ ഗന്ധർവസ്നേഹിതൻ ആത്മകഥ ജീവിത സ്മരണകൾ.
നാടകം , സാഹിത്യപ്രബന്ധങ്ങൾ സീതാലക്ഷ്മി - ആദ്യത്തെ ചരിത്ര നാടകം 1926 രാജാ കേശവദാസൻ, 1928 കുറുപ്പിന്റെ ഡെയ്‌ലി വിവാഹക്കമ്മട്ടം ഇരവിക്കുട്ടിപിള്ള, 1933 രാമരാജാഭിഷേകം, 1932 ബി. എ മായാവി പെണ്ണരശുനാട്‌ പ്രണയക്കമ്മീഷൻ കള്ളപ്രമാണം തിലോത്തമ വിസ്മൃതി മായാമനുഷ്യൻ.
കവിതക്കേസ് ഹാസ്യകൃതികൾ എം.എൽ.സി. കഥകൾ അണ്ടിക്കോയ പോലീസ്‌ രാമായണം ഇ.
വി. കഥകൾ ചിരിയും ചിന്തയും (രണ്ട്‌ ഭാഗങ്ങൾ), 1935 രസികൻ തൂലികാചിത്രങ്ങൾ.
ബാലസാഹിത്യകൃതികൾ ഗുരുസമക്ഷം ഭാസ്കരൻ ബാലലീല ഗുണപാഠങ്ങൾ ശുഭചര്യ സുഖജീവിതം
മലവേടൻ ഭാഷ
മലയാളവുമായി അടുത്ത ബന്ധമുള്ള കേരളത്തിലെയും തമിഴ്‌നാട്ടിലെയും ഗോത്ര ഭാഷയാണ് മലവേടൻ ഭാഷ.
ആദിവാസി വിഭാഗങ്ങളിൽ ഒന്നായ മലവേടർ സംസാരിക്കുന്ന ഭാഷയാണ് ഇത്.
എറണാകുളം, കൊല്ലം, കോട്ടയം, ഇടുക്കി, പത്തനംതിട്ട, തിരുവനന്തപുരം ജില്ലകളിലാണ് ഈ ഭാഷ ഉപയോഗിക്കുന്ന മലവേടർ താമസിക്കുന്നത്.
വയനാടിന് വടക്കോട്ടുള്ള മലവേടർ ഉപയോഗിക്കുന്നത്  ചാതിപ്പ് അഥവാ ചാതിപ്പാണി എന്ന ഭാഷയാണ്.
തമിഴ്, മലയാളം, തുളു, കന്നഡ എന്നീ ഭാഷകളുടെ സ്വാധീനം ചാതിപ്പിനുണ്ട്.
മലവേടർ ഭാഷ എന്നറിയപ്പെടുന്ന, തെക്കൻ ജില്ലകളിലെ ഭാഷ മലയാളവും തമിഴും ചേർന്ന മിശ്രഭാഷയാണ്.
വായ്മൊഴിയായി മാത്രം പ്രചരിക്കുന്ന ഈ ഭാഷയ്ക്ക് ലിപിയില്ല.
ശാന്ത തുളസീധരൻ രചിച്ച "കേരളത്തിലെ ആദിവാസികൾ- ജീവിതവും സംസ്കാരവും" (മാതൃഭൂമി ബുക്ക്സ്)  എന്ന പഠനഗ്രന്ഥത്തിൽ മലവേടർ ഭാഷയേ കുറിച്ച് പരാമർശിക്കുന്നുണ്ട്.
മല്ലിക സാരാഭായ് ഇംഗ്ലീഷ് വിലാസം https://ml.wikipedia.org/wiki/Mallika_Sarabhai
പ്രശസ്തയായ ഒരു നർത്തകിയും സാമൂഹിക സന്നദ്ധപ്രവർത്തകയുമാണ്‌ മല്ലിക സാരാഭായ് (ജനനം: മേയ് 9, 1953).
ക്ലാസിക്കൽ നർത്തകി മൃണാളിനി സാരാഭായിടേയും പ്രഗല്ഭ ബഹിരാകാശ ശാസ്ത്രജ്ഞനായിരുന്ന വിക്രം സാരാഭായിടേയും മകളാണ്‌ മല്ലിക സാരാഭായ്.
ഭരതനാട്യം , കുച്ചിപ്പുടി തുടങ്ങിയ നൃത്തകലകളിലാണ്‌ മല്ലികയുടെ മികവ്.
കൂടാതെ നാടകം , ചലച്ചിത്രം , ടെലിവിഷൻ , രചന, പ്രസാധനം തുടങ്ങിയ മേഖലകളിലെ  സംഭാവനകളിലൂടെയും പ്രശസ്തയാണിവർ.
പാലക്കാട് ആനക്കരയിലെ വടക്കത്ത് തറവാട്ടംഗമായ മൃണാളിനി സാരാഭായിടേയും വിക്രം സാരാഭായിടേയും മകളായി 1953 ൽ ഗുജറാത്തിലാണ്‌ മല്ലികയുടെ ജനനം.
അഹമ്മദാബാദിലെ സെന്റ് സേവ്യേഴ്സ് കലാലയത്തിൽ പഠിച്ചു .
1974 ൽ അഹമ്മദാബാദ് ഐ.ഐ.എംൽ നിന്ന് എം.ബി.എ ബിരുദം കരസ്ഥമാക്കി.
ഗുജറാത്ത് സർ‌വകലാശാലയിൽ നിന്ന് 1976 ൽ ഡോക്ട്രേറ്റും നേടി .
അഭിനയം,ചലച്ചിത്ര നിർമ്മാണം,ചിത്ര സം‌യോജനം,ടെലിവിഷൻ ആങ്കറിംഗ് എന്നിവയിലും പരിചയമുണ്ട് ഇവർക്ക്.
കലാ സാമൂഹിക രംഗത്ത്
ചെറുപ്പത്തിലേ നൃത്തം പഠിക്കാൻ തുടങ്ങിയിരുന്നു മല്ലിക.
പതിനഞ്ച് വയസ്സുള്ളപ്പോൾ സമാന്തര ചലച്ചിത്ര മേഖലയിലേക്ക് പ്രവേശിച്ചു.
പീറ്റർ ബ്രൂക്ക്സിന്റെ "ദി മഹാഭാരത" എന്ന നാടകത്തിൽ ദ്രൗപതിയെ മല്ലികയാണ്‌ അവതരിപ്പിച്ചത്.
1977 ൽ പാരീസിലെ തിയേറ്റർ ഡി ചമ്പ്സ് എലൈസിയുടെ ഏറ്റവും നല്ല നൃത്ത സോളോയിസ്റ്റ് എന്ന പുരസ്കാരം നേടി.
ഒരു നർത്തകി എന്നതോടൊപ്പം തന്നെ ഇവർ ഒരു സാമുഹിക പ്രവർത്തകയും കൂടിയാണ്‌.
മല്ലികയും അമ്മ മൃണാളിനിയും ചേർന്ന് നടത്തുന്ന സ്ഥാപനമാണ്‌ അഹമ്മദാബാദിലെ "ദർപ്പണ അക്കാഡമി ഓഫ് പെർഫോർമിംഗ് ആർട്ട്സ്" .
2002 ലെ ഗുജറാത്ത് വംശഹത്യയിൽ നരേന്ദ്ര മോഡി സർക്കാറിന്റെ പങ്കിനെ പരസ്യമായി വിമർശിച്ചത് കാരണം ഗുജറാത്ത് സർക്കാർ തന്നെ പീഡിപ്പിക്കുകായാണെന്ന പരാതിയെ തുടർന്ന്  വാർത്താ തലക്കെട്ടുകളിൽ ഇടം നേടുകയുണ്ടായി മല്ലിക സാരാഭായ്.
2002 ന്റെ ഒടുവിലായി മനുഷ്യക്കടത്ത് കുറ്റം ഇവർക്കെതിരെ ഗുജറാത്ത് സർക്കാർ ആരോപിച്ചങ്കിലും 2004 ഡിസംബറിൽ സർക്കാർ ആ കേസ് വേണ്ടെന്ന് വെച്ചു .
ടി.വി. ചന്ദ്രൻ സംവിധാനം ചെയ്ത ഡാനി എന്ന മലയാള ചിത്രത്തിൽ അഭിനയിച്ചിട്ടുണ്ട് മല്ലിക സാരാഭായ്.
ഏതെങ്കിലുമൊരു വിശേഷണത്തിൽ ഒതുങ്ങിനിൽക്കുന്നതല്ല മല്ലിക സാരാഭായിയുടെ വ്യക്തിത്വം.
നർത്തകിയായും ആക്ടിവിസ്റ്റായും എഴുത്തുകാരിയായും പ്രസാധകയായും പ്രാസംഗികയായും ബിസിനസ് മാനേജ്മെന്റിൽ ബിരുദധാരിയായും ‘ദർപ്പണ’യുടെ ഡയറക്ടറായും വിവിധ മേഖലകളിൽ നിറഞ്ഞുനിൽക്കുന്ന അസാമാന്യ വ്യക്തിത്വമാണ് മല്ലികയുടേത്.
ദർപ്പണയിലെ കലാവിദ്യാഭ്യാസ പദ്ധതി ലക്ഷ്യംവയ്‌ക്കുന്നത് കലയെ തനതായി പഠിക്കുകയെന്നതു മാത്രമല്ല, മറ്റു വൈജ്ഞാനിക മേഖലകളും ഒപ്പം ആധുനിക വിവരസാങ്കേതികതയും തന്റെ കലയിൽ എങ്ങനെ ഉപയോഗിക്കാമെന്ന വിശാലമായ കാഴ്ചപ്പാടുകൂടിയാണ്.
ഒരിക്കൽ  അഭിമുഖ സംഭാഷണത്തിനിടയിൽ, പ്രവർത്തിക്കുന്ന ഏതു മേഖലയാണ് ഏറ്റവും ആവേശം കൊള്ളിക്കുന്നതെന്ന ചോദ്യത്തിന് അവർ ഉത്തരമായി ഇങ്ങനെ പറഞ്ഞു, "എനിക്ക് തീവ്രമായ അഭിനിവേശം ജീവിതത്തോടാണ്.
എന്റെ  ജീവിതത്തെ ഓരോ നിമിഷവും  ആവേശഭരിതമാക്കുന്നതാണ്  നൃത്തവും എഴുത്തും പ്രസംഗവും അഭിനയവുമെല്ലാം.
എന്റെ നിലപാടുകളുടെ  സംവേദന മാധ്യമമാണ് എന്റെ നൃത്തം’.
കല  സാംസ്കാരിക ഉപകരണമാണെന്നും സാമൂഹ്യ ഇടപെടലിന് കലയെ എങ്ങനെ ഉപയോഗിക്കാമെന്നും സ്വന്തം ജീവിതത്തിലൂടെ മല്ലിക തെളിയിച്ചു കൊണ്ടിരിക്കുന്നു.
അരങ്ങിലൂടെ ബോധവത്കരണം
1989 ൽ ഏകാംഗ നാടകമായ "ശക്തി: ദ പവർ ഓഫ് വുമൺ"  അവർ അവതരിപ്പിച്ചു.
അതിൽ പിന്നെ സമകാലീന വിഷയവുമായി ബന്ധപ്പെട്ട നിരവധി സൃഷ്ടികൾ മല്ലിക സം‌വിധാനം ചെയ്യുകയും അഭിനയിക്കുകയും ചെയ്തു.
സാമൂഹിക പരിവർത്തനത്തിന്റെ ബോധമുണർത്തുന്നവയായിരുന്നു അവ.
മല്ലിക സാരാഭായുടെ തിരക്കഥയിലുള്ള ഒരു നാടകമാണ്‌ അൻസുനി(Unsuni).
ഹർഷ് മന്ദറിന്റെ "കേൾക്കാത്ത ശബ്ദം" എന്ന ഗ്രന്ഥത്തെ ആസ്പദിച്ചുള്ളതാണ്‌ അൻസുനിയുടെ കഥ.
അരവിന്ദ് ഗൗർ ഇത് ഹിന്ദിയിലേക്ക് ഭാഷാന്തരം ചെയ്ത്  ദർപ്പണ അക്കാഡമിക്ക് വേണ്ടി മല്ലിക സാരാഭായ് സം‌വിധാനം ചെയ്തു.
അൻസുനി ഇന്ത്യയിലുടനീളം സഞ്ചരിക്കുന്നു.
അഹമ്മദാബാദിലെ കലാ സ്ഥാപനമായ "ദർപ്പണ" , അൻസുനിയുടെ നിർമ്മാണത്തിലൂടെ ജനങ്ങളിൽ ഒരു ബോധവത്കരണ പ്രസ്ഥാനത്തിന്‌ തുടക്കമിട്ടു .
മല്ലികയെന്ന അഭിനേത്രിയെ ലോകം ശ്രദ്ധിക്കുന്നത് 1984ൽ പീറ്റർ ബ്രൂക്കിന്റെ വിഖ്യാതമായ മഹാഭാരതമെന്ന നാടകത്തിൽ പാഞ്ചാലിയായി വേഷമിടുന്നതോടുകൂടിയാണ്.
1984 മുതൽ നാലു വർഷം വിവിധ രാജ്യങ്ങളിൽ മഹാഭാരതം അവതരിപ്പിക്കപ്പെട്ടു.
പീറ്റർ ബ്രൂക്കിന്റെ ശിക്ഷണത്തിൽ തിയറ്ററിന്റെ വലിയ അനുഭവസമ്പത്തുമായി ദർപ്പണയിലേക്ക് തിരിച്ചെത്തിയ മല്ലിക തന്റെ ആദ്യ തിയറ്റർ പ്രൊഡക്‌ഷന്റെ രചനയിൽ ഏർപ്പെട്ടു.
‘ശക്തി-പവർ ഓഫ് വിമെൻ' ആയിരുന്നു അവരുടെ ആദ്യത്തെ കണ്ടമ്പററി കൊറിയോഗ്രഫി.
ശക്തിയുടെ അവതരണത്തോടുകൂടി  ശാസ്ത്രീയനൃത്ത ഭാഷ ഉപയോഗിച്ച്‌ തന്നെ  സമകാലവുമായി സംവദിക്കാൻ പ്രാപ്തമായ  നൂതനാവിഷ്കാരതന്ത്രത്തെ  അവർ വാർത്തെടുത്തു.
‘ശക്തി'യുടെ അവതരണത്തിനുശേഷം മല്ലിക ചിട്ടപ്പെടുത്തിയ അമ്പതോളം ആവിഷ്കാരങ്ങൾ  സാമൂഹ്യ വിഷയങ്ങളുമായി നേരിട്ടു സംവദിക്കുന്നവയായിരുന്നു.
മനുഷ്യനെ അവന്റെ ജാതിയുടെയും മതത്തിന്റെയും വർഗത്തിന്റെയും വർണത്തിന്റെയും ലിംഗത്തിന്റെയും അടിസ്ഥാനത്തിലല്ല അടയാളപ്പെടുത്തേണ്ടതെന്ന സന്ദേശമാണ് മല്ലികയുടെ അവതരണങ്ങൾ അടിവരയിട്ടു പറയുന്നത് വ്യക്തി ജീവിതം
"കാര്യങ്ങൾ എപ്പോഴും ഒളിച്ചു വെക്കാതെയാണ്‌  ഞാൻ ചെയ്തത്" എന്ന മല്ലിക തന്റെ കലാലയ ജീവിതം ഓർത്തുകൊണ്ട് പറയുന്നു.
മിനിസ്കർട്ട്  ധരിക്കലും ഡേറ്റിംഗും, വിവാഹേതര ബന്ധവും അക്കാലത്ത്  മല്ലികയുടെ പതിവുകളായിരുന്നു .
പഠിക്കുന്ന കാലത്ത് കണ്ടുമുട്ടിയ ബിപിൻ ഷായെ പിന്നീട് വിവാഹം കഴിച്ചു.
പക്ഷേ ഏഴ് വർഷത്തിന്‌ ശേഷം ഇവർ വിവാഹ മോചിതരായി.
ഈ ബന്ധത്തിൽ ഇവർക്ക് രണ്ട് കുട്ടികളുണ്ട്.
മകൻ രെവാന്തയും മകൾ അനഹിതയും .
ബിപിൻ ഷായുമായി വിവാഹബന്ധം വേർപിരിഞ്ഞെങ്കിലും "മാപ്പിൻ പബ്ലിഷിംഗ്" എന്നൊരു സ്ഥാപനം രണ്ടു പേരുംകൂടി ചേർന്ന് നടത്തി വരുന്നു.
ഗാന്ധിനഗർ ലോകസഭ സീറ്റിൽ ബി.ജെ.പി.യുടെ പ്രധാനമന്ത്രി സ്ഥാനാർഥി എൽ.കെ. അദ്വാനിക്കെതിരെ സ്വതന്ത്ര സ്ഥാനാർഥിയായി മത്സരിക്കുന്ന വിവരം  2009 മാർച്ച്  1ന് മല്ലിക പ്രഖ്യാപിച്ചു .
ഗുജറാത്ത് കോൺഗ്രസ്സ് ഘടകത്തോട് മല്ലികയെ പിന്തുണക്കണമെന്ന് കോൺഗ്രസ്സിന്റെ ഉന്നതാതികാര സമിതിയായ ഹൈക്കമാൻഡ് ആവശ്യപ്പെട്ടു എന്ന ഉഹോപാഹങ്ങൾക്കിടയിൽ, മല്ലിക കോൺഗ്രസ്സ്  സ്ഥാനാർഥിയല്ല എന്ന് കോൺഗ്രസ്സ് വക്താവ് വ്യക്തമാക്കുകയാണുണ്ടായത്.
സ്ഥാനാർഥിത്വത്തിനായി താൻ കോൺഗ്രസിനെ സമീപിക്കുകയോ തന്നെ സ്ഥാനാർഥിയാക്കാമെന്ന് വാഗ്ദാനം കോൺഗ്രസ്സ് നൽകുകയോ ചെയ്തിട്ടില്ലന്ന് ഒരു ചോദ്യത്തിനുള്ള മറുപടിയിൽ അവർ വ്യക്തമാക്കി.
എങ്കിലും മുൻ‌കാലങ്ങളിൽ തിരഞ്ഞെടുപ്പിൽ മൽസരിക്കുന്നതിനായി കോൺഗ്രസ്സിൽ നിന്ന് പലവട്ടം വാഗ്ദാനങ്ങൾ  ലഭിച്ചിരുന്നു.
ഇതിൽ ആദ്യത്തേത് 1984 ൽ രാജീവ് ഗാന്ധിയിൽ നിന്നായിരുന്നു , .
അഹമ്മാദാബാദിൽ അദ്വാനിക്കെതിരായ ഈ സ്ഥാനാർഥിത്വം വെറുപ്പിന്റെ രാഷ്ട്രീയത്തിനെതിരെയുള്ള തന്റെ സത്യാഗ്രഹമായി  മല്ലിക വിശേഷിപ്പിക്കുന്നു.
എന്നാൽ അദ്വാനിക്കെതിരെ മല്ലികക്ക് കനത്ത് തോൽ‌വി നേരിടേണ്ടി വന്നു.
കെട്ടിവെച്ച പണവും അവർക്ക് നഷ്ടപ്പെട്ടു.
പുരസ്കാരങ്ങളും അംഗീകാരങ്ങളും 2008 ൽ വേൾഡ് എകണോമിക് ഫോറത്തിന്റെ ക്രിസ്റ്റൽ അവാർഡ് (ആഗോള സമാധാനത്തിന്‌ കലാ സാംസകരിക രംഗത്തെ സംഭാവന പരിഗണിച്ച്) 2007 ൽ തിയേറ്റർ പാസ്റ്റ തിയേറ്റർ അവാർഡ് 2005 ൽ നോബൽ സമ്മാനത്തിന്‌ തിരഞ്ഞെടുക്കാനുള്ള ആയിരം സ്ത്രീകളിൽ ഉൾപ്പെട്ടു.
2000 ൽ സംഗീത നാടക അക്കാദമി പുരസ്കാരം 1999 ൽ ഫ്രെഞ്ച് സർക്കാറിന്റെ ഷെവലിയർ ഡി പാംസ് അക്കാഡെമിക് 1984 ൽ ഷീഷ എന്ന ചിത്രത്തിലെ അഭിനയത്തിന്‌ ഏറ്റവും നല്ല സഹ നടിക്കുള്ള ഫിലിം ക്രിട്ടിക്സ് പുരസ്കാരം 1975 ൽ ഗുജറാത്ത് സർക്കാറിന്റെ ഏറ്റവും നല്ല നടിക്കുള്ള അവാർഡ് ഇത് കൂടി കാണുക വിക്രം സാരാഭായി മൃണാളിനി സാരാഭായി ചിത്രങ്ങൾ ഐ.ഐ.ടി മദ്രാസിലെ സാരംഗ് 2011-ൽ Mallika Sarabhai, Saarang 2011, Indian Institute of Technology , Madras .
എം.ടി വാസുദേവൻ നായരോടൊപ്പം
പുറത്തേക്കുള്ള കണ്ണികൾ Mallika Sarabhai എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Mallika Sarabhai's Gandhinagar campaign website Mallika Sarabhai's personal website I am 54 yrs young, Advani is 81 yrs old the darpana academy of performing arts page Archived 2009-04-28 at the Wayback Machine BBC article on Mallika Sarabhai's electoral debut കൂടുതൽ വായനക്ക് ഇംഗ്ലീഷ് India’s 50 Most Illustrious Women ( ISBN 81-88086-19-3 ) by Indra Gupta ↑ {{ cite news }} : Check date values in: | accessdate= and | date= ( help ) ↑ ↑ dancers indobase ↑ ↑ the darpana academy of performing arts | usmanpura, ahmedabad - 380013, india ↑ 1 2 3 4 5 6 7 ↑ ↑ http://www.telegraphindia.com/1090329/jsp/7days/story_10740051.jsp ‘The fact that I am standing, Mr. Advani, means the world is watching’ ↑ Mallika on a mission,   Aditi Tandon, http://www.tribuneindia.com/2007/20071013/saturday/main1.htm ↑ ↑ 1 2 Mallika to contest against LK from Gandhinagar ↑ "മല്ലിക സാരാഭായിയെ കേരള കലാമണ്ഡലം ചാൻസലറായി നിയമിച്ചു.–" https://www.malabarupdates.net/2022/12/mallika-sarabhai-chancellor-of-kerala-kalamandalam.html Archived 2022-12-07 at the Wayback Machine
മലർവതി ഇംഗ്ലീഷ് വിലാസം https://ml.wikipedia.org/wiki/Malarvathy
കേന്ദ്ര സാഹിത്യ അക്കാദമിയുടെ യുവ പുരസ്കാരം നേടിയ തമിഴ് സാഹിത്യകാരിയാണ് മേരി ഫ്ളോറ എന്ന മലർവതി .
കന്യാകുമാരി തക്കല വെള്ളികോട് മുളകുമൂട് സ്വദേശിയാണ്.
എട്ടാം ക്ലാസിൽ പഠനം ഉപേക്ഷിച്ചെങ്കിലും പിന്നീട് വിദൂര വിദ്യാഭ്യാസത്തിലൂടെ തമിഴിൽ ബിരുദം നേടി.
കൃതികൾ കാത്തിരുന്ത കറുപ്പയ്യ തൂപ്പുക്കാരി അനൽ പുരസ്കാരങ്ങൾ കേന്ദ്ര സാഹിത്യ അക്കാദമിയുടെ യുവ പുരസ്കാരം അവലംബം ↑ പുറം കണ്ണികൾ A novel inspired by a tale of toil
മഴവെള്ളസംഭരണം ഇംഗ്ലീഷ് വിലാസം https://ml.wikipedia.org/wiki/Rainwater_harvesting മഴവെള്ള സംഭരണി
മഴക്കാലത്ത് ലഭിക്കുന്ന ജലം പാഴാക്കാതെ പ്രത്യേക സംഭരണികളിൽ ശേഖരിച്ച് ഭാവിയിൽ ഉപയോഗപ്പെടുത്തുകയാണ്‌ മഴവെള്ള സംഭരണം എന്ന പദ്ധതികൊണ്ടുദ്ദേശിക്കുന്നത്.
ഇത് ധാരാളം മഴ ലഭിക്കുകയും എന്നാൽ പരമ്പരാഗത ജലസ്രോതസ്സുകൾ തീരെ കുറവായിരിക്കുകയോ അല്ലെങ്കിൽ ഉള്ളവ ജനങ്ങൾക്ക് തികയാതിരിക്കുകയും ചെയ്യുന്ന വിവിധയിടങ്ങളിൽ ഉപയോഗപ്പെടുത്താവുന്ന ഒരു മാർഗ്ഗമാണ്‌.
ചൈനയിലും ബ്രസീലിലും പുരപ്പുറത്തു നിന്നും ശേഖരിക്കുന്ന മഴവെള്ളം സംഭരിച്ച് ഉപയോഗപ്പെടുത്തുന്നതിനുള്ള പദ്ധതികൾ ഇപ്പോൾ നിലവിലുണ്ട്.
ചൈനയിലെ ഗാൻസു പ്രവിശ്യ, ബ്രസീലിലെ താരതമ്യേന വരണ്ട വടക്കു കിഴക്കൻ പ്രദേശങ്ങൾ എന്നിവിടങ്ങളാണ്‌ പുരപ്പുറത്തു നിന്നുള്ള മഴവെള്ള സംഭരണം വളരെ വിപുലമായി നടത്തുന്ന മേഖലകൾ.
ജലം സംഭരിക്കുന്ന രീതികൾ
മഴവെള്ളം സംഭരിക്കുന്നതിന്‌ വിവിധരീതികളുണ്ട്.
ഇവയിൽ താഴെപ്പറയുന്ന രണ്ടു രീതികൾ പ്രാധാന്യമർഹിക്കുന്നു.
ഫെറൊസിമന്റ്‌ ടാങ്കുകളിലുള്ള ശേഖരണം
അല്‌പം ചെലവു കൂടുമെന്നതൊഴിച്ചാൽ എളുപ്പത്തിൽ നിർമ്മിക്കാവുന്ന സംവിധാനമാണിത്.
ഇന്ത്യയിലെ കണക്കനുസരിച്ച് ഈ രീതിയിൽ ഒരു ലിറ്റർ വെള്ളം ശേഖരിക്കാൻ 1 രൂപ മുതൽ 5 രൂപ വരെ ചെലവുവരും.
ചെറിയ കുഴികളിൽ പ്ലാസ്റ്റിക്‌ ഷീറ്റുകൾ വിരിച്ചുള്ള ശേഖരണം
ചെറിയ കുഴികളിൽ പ്ലാസ്റ്റിക്‌ ഷീറ്റുകൾ വിരിച്ച്‌ അതിൽ മഴവെള്ളം ശേഖരിക്കുന്ന രീതിയാണിത്.
ഈ രീതിയിൽ ഒരു ലിറ്റർ വെള്ളം ശേഖരിക്കാൻ 6 പൈസ മുതൽ 20 പൈസ വരെ ഇന്ത്യയിൽ ചെലവുവരും.
സ്വകാര്യ മേഖലയിൽ ഈ രീതിയിൽ 2.5 കോടി ലിറ്റർ വെള്ളം കൊള്ളുന്ന ടാങ്കുകൾ വരെ നിർമ്മിചിട്ടുണ്ട്‌.
[എവിടെ?] പുരപ്പുറത്തെ ‘മഴവെള്ളകൊയ്‌ത്ത്‌ Simple Diagram to show Rainwater Harvesting
വളരെ എളുപ്പവും പ്രയോജനപ്രദവുമാണ്‌ 'പുരപ്പുറത്തെ മഴവെള്ളകൊയ്‌ത്ത്‌'.
ശുദ്ധമായ മഴവെള്ളം ശേഖരിച്ച് കുടിവെള്ളമായി ഉപയോഗിക്കാം എന്ന നേട്ടമുണ്ട് സംഭരണികൾ
ആവശ്യകതയും ലഭ്യതയും അടിസ്ഥാനമാക്കി വിവിധതരം സംഭരണികൾ മഴവെള്ളം സംഭരിക്കുന്നതിന് ഉപയോഗിക്കാംഃ ഫെറോസിമന്റ് ടാങ്ക് കോൺക്രീറ്റ് ടാങ്കു് റെഡിമെയ്ഡ് ടാങ്കുകൾ വെള്ളം കിട്ടാത്ത കിണർ തടയണകൾ തടയണ
ഒഴുകിപ്പോകുന്ന മഴവെള്ളം തടഞ്ഞുനിറുത്തി മണ്ണിലേക്കിറക്കുന്നതിന് തടയണകൾ സഹായിക്കുന്നു ചിത്രശാല Rainwater harvesting tank Rainwater harvesting system മഴക്കുഴി അവലംബം കുറിപ്പുകൾ
മംഗളം (വാരിക) ഇംഗ്ലീഷ് വിലാസം https://ml.wikipedia.org/wiki/Mangalam_Weekly
ഒരു മലയാള ആനുകാലിക പ്രസിദ്ധീകരണമാണ് മംഗളം.
കോട്ടയത്തു നിന്നാണ് ഈ വാരിക പ്രസിദ്ധീകരിക്കുന്നത്.
1969ൽ എം.സി. വർഗീസ് ആണ് ഈ വാരിക സ്ഥാപിച്ചത്.
മംഗളം പബ്ലിക്കേഷൻസ് ആണ് മംഗളം വാരിക പ്രസിദ്ധീകരിക്കുന്നത്.
1984ൽ 1.5 മില്യൺ വരിക്കാർ മംഗളത്തിനുണ്ടായിരുന്നു.
കന്നഡ ഭാഷയിലും ഈ വാരിക പ്രസിദ്ധീകരിക്കുന്നുണ്ട്.
പ്രശസ്ത സാഹിത്യകാരനായ സജിൽ ശ്രീധറാണ് ഇപ്പോൾ മംഗളം വാരികയുടെ പത്രാധിപർ.
കേരളത്തിന്റെ സാക്ഷരതാ പ്രവർത്തനങ്ങളിൽ നിർണ്ണായക സ്ഥാനമാണ് ഈ വാരികയ്ക്ക് ഉളളത്.
സാധാണക്കാരായ ജനലക്ഷങ്ങളിൽ വായനാശീലം വളർത്തുന്നതിൽ മംഗളം വാരിക വഹിച്ച പങ്ക് ചരിത്രപരമാണ്.
സ്ത്രീധനമില്ലാത്ത സമൂഹവിവാഹം, വായനക്കാരുടെ ക്യാൻസർ വാർഡ്, ഭവനരഹിതർക്ക് വീടുകൾ എന്നിങ്ങനെ ഒട്ടനവധി സാമുഹ്യക്ഷേമ പ്രവർത്തനങ്ങൾക്ക് തുടക്കം കുറിച്ചത് മംഗളം വാരികയാണ്.
കഴിഞ്ഞ അരനൂറ്റാണ്ടിലധികമായി കേരളത്തിന്റെ സാംസ്‌കാരിക മേഖലയിൽ വലിയ സ്വാധീനശക്തിയായി മംഗളം നിലകൊളളുന്നു.
ആയിരത്തി തൊളളായിരത്തി എൺപത്തി അഞ്ചിൽ പതിനേഴ് ലക്ഷം കോപ്പികളുമായി മംഗളം വാരിക സ്ഥാപിച്ച ഏഷ്യൻ റിക്കാർഡ് ലംഘിക്കാൻ ഇന്നേവരെ ഒരു പ്രസിദ്ധീകരണത്തിനും കഴിഞ്ഞിട്ടില്ല.2022 ഏപ്രിൽ 4 ന് മംഗളം വാരിക പ്രസിദ്ധീകരണം അവസാനിപ്പിച്ചു എഡിറ്റർ ഡോ.ജോർജ് തയ്യിൽ (1969-1971) അമ്പാട്ട് സുകുമാരൻ നായർ (1977-1982) ഡോ. നടുവട്ടം സത്യശീലൻ (1983-1986)(1988-1995) (2007-2008) എം.ജെ. ഡാരിസ് (1986-1988) ഹക്കിം നട്ടാശ്ശേരി (1995-2002) (2009-2012) പി.ഒ. മോഹൻ (2003-2006)  (2019-2020) സജിൽ ശ്രീധർ (2012–2018) (2020- present) അവലംബം ↑ origin.mangalam.com/shri-mc-varghese ↑ http://www.mangalam.com/news/about-mangalam.html ↑ www.tribuneindia.com/2006/20060111/edit.htm#5
ചാത്തന്നൂർ This article does not cite any sources .
Find sources: "ചാത്തന്നൂർ" – news · newspapers · books · scholar · JSTOR ( Learn how and when to remove this message ) വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇംഗ്ലീഷ് വിലാസം https://ml.wikipedia.org/wiki/Chathannoor
8°51′24″N 76°43′5″E ﻿ / ﻿ 8.85667°N 76.71806°E ﻿ / 8.85667; 76.71806 കൊല്ലം നഗരത്തിൽ നിന്നും തിരുവനന്തപുരത്തേയ്ക്കുളള ദേശീയപാത47-ൽ ,ഇത്തിക്കര ആറിന്റെ തീരത്ത്,കൊല്ലത്ത് നിന്നും 16 കിലോമീറ്റർ തെക്കുള്ള ഒരു ചെറിയ പട്ടണമാണ്‌ ചാത്തന്നൂർ .
തലസ്ഥാന നഗരിയായ തിരുവനന്തപുരത്തുനിന്നും 55കിലോമീറ്റർ വടക്ക് സ്തിഥി ചെയ്യുന്നു.
ചാത്തന്നൂർ ഗ്രാമപ്പഞ്ചായത്തിന്റെ ആസ്ഥാനമാണ്‌ ചാത്തന്നൂർ പട്ടണം.
ഇതോടൊപ്പം തന്നെ ചാത്തന്നൂർ നിയോജക മൺധലത്തിന്റെയും ഇത്തിക്കര ബ്ലോക്കിന്റെയും ആസ്ഥാനമാണിത്.
അനേകം സർക്കാർ ഓഫീസുകളും സ്തിഥി ചെയ്യുന്ന ഒരു സ്ഥലം കൂടിയാണ് ചാത്തന്നൂർ .
കെ.എസ്.ആർ.റ്റി.
സി.യുടെ സ്റ്റേഷനും ഇവിടെയുണ്ട്.
സഹകരണ സ്പിന്നിംഗ് മിൽ, ശ്രീനാരായണ കോളേജ്, സർക്കാർ ഐ.റ്റി.
ഐ, മിനി സിവിൽ സ്റ്റേഷൻ എന്നിവയും ചാത്തന്നൂരിൽ സ്ഥിതി ചെയ്യുന്നു.
ഇവിടെ നിന്ന് തെക്കോട്ട് 4 കിലോ മീറ്റർ യാത്ര ചെയ്താൽ പോളച്ചിറയിൽ എത്തിച്ചേരാം.
ഇതൊരു ടൂറിസ്റ്റ് സങ്കേതമാണ്.
പൂതക്കുളം ആനത്താവളം ഇവിടെ നിന്നും ഒരു കിലോമീറ്റർ മാത്രം അകലെ ചിറക്കരത്താഴത്താണ്.
വിളപ്പുറം എന്ന സ്ഥലത്തു നിന്ന് ഒരു കിലോമീറ്റർ മാത്രം അകലെയാണ് പോളച്ചിറ .
ചാത്തന്നൂർ എസ്.എൻ.കോളേജ് സ്ഥിതി ചെയ്യുന്ന ഉളിയനാടും തൊട്ടടുത്തു തന്നെ.
ചാത്തന്നൂർ ജംഗ്ഷനിൽ  നിന്ന്  ഏകദേശം അര കിലോമീറ്റർ മാത്രം പോയാൽ കെ.സ്.
ആർ.ടി.സി ബസ്‌ സ്റ്റേഷനും പുതിയതായി പ്രവർത്തനം ആരംഭിച്ച മിനി സിവിൽ സ്റ്റേഷനും സ്ഥിതി  ചെയ്യുനത്
ചാത്തന്നൂർ ഒരു സ്പെഷ്യൽ ഗ്രേഡ് പഞ്ചായത്താണ്.
ഇത് വിഭജിച്ച് പുതിയതായി രൂപവത്കരിച്ച ചിറക്കര ഗ്രാമപ്പഞ്ചായത്തിലാണ് പോളച്ചിറ ഉൾപ്പെട്ടിട്ടുള്ളത്.
ജി.എസ്‌.
ജയലാൽ ആണ് ചാത്തന്നൂർ നിയോജകമണ്ഡലത്തിലെ ഇപ്പോഴത്തെ എം.എൽ.എ. ഇക്കഴിഞ്ഞ (2021) നിയമസഭാ തിരഞ്ഞെടുപ്പിൽ ബിജെപി സ്ഥാനാർഥി ബി.ഗോപകുമാർ രണ്ടാം സ്ഥാനം നേടി.
കോൺഗ്രസ് സ്ഥാനാർഥിയായ എൻ.പീതാംബരക്കുറുപ്പ് കുറുപ്പ്  മൂന്നാം സ്ഥാനത്തെത്തി.
ആരാധനാലയങ്ങൾ * ഇൻ ക്രൈസ്റ്റ്ചർച്ച് ചാത്തന്നൂർ മാടൻകാവ് ക്ഷേത്രം ഏറം സെന്റ്‌ ജോർജ് ഓർത്തഡോൿസ്‌ വലിയ പള്ളി സെന്റ്‌ തോമസ് മലങ്കര കതൊലിക് ചർച്ച്.
ക്രിസ്തോസ് മാർത്തോന്മ ചർച്ച്.
ചാത്തന്നൂർ ഭൂതനാഥക്ഷേത്രം ചേന്നമത്ത് ക്ഷേത്രം ശ്രീ മടങ്കാവ് ക്ഷേത്രം ,ഊറാംവിള വിളപ്പുറം ആനന്ദവിലാസം ഭഗവതിക്ഷേത്രം കാഞ്ഞിരംവിള ഭഗവതി ക്ഷേത്രം വയലുനട ക്ഷേത്രം മീനാട് ശിവക്ഷേത്രം ചിറക്കര ക്ഷേത്രം കോട്ടേക്കുന്ന് സുബ്രഹ്മണ്യക്ഷേത്രം വരിഞ്ഞം സുബ്രഹ്മണ്യ ക്ഷേത്രം ചാത്തന്നൂർ മുസ്ലീം ജമാഅത്ത് മസ്ജിദ്.
വരിഞ്ഞം മുസ്ലീം ജമാഅത്ത് മസ്ജിദ്.
മീനാട് മുസ്ലീം ജമാഅത്ത് മസ്ജിദ്.
കളിയാക്കുളം മുഹിയദ്ദീൻ മസ്ജിദ്.
കോഷ്ണക്കാവ് ഭഗവതിക്ഷേത്രം വരിഞ്ഞം ശ്രീ മഹദേവർ ക്ഷേത്രം വയലിൽ ഭഗവതി ക്ഷേത്രം ഏറം വരിഞ്ഞം ശ്രീ ഭദ്രകാളി ക്ഷേത്രം
കുറുങ്ങൽ ശ്രീ വള്ളുവർ കാടിയാതി ക്ഷേത്രം പ്രധാന ആശുപത്രികൾ ശിവപ്രിയ ആയുർവേദ ആശുപത്രി റോയൽ...
ഹോസ്പിറ്റൽ ജെ.സ്.
എം മെറ്റേർണിറ്റി ഹോസ്പിറ്റൽ പ്രിയ ക്ലിനിക്‌ കിംസ് ഹോസ്പിറ്റൽ കൊട്ടിയം ESIC മെഡിക്കൽ കോളേജ് പാരിപ്പള്ളി ചാത്തന്നൂർ ഗവർമെന്റ് ആശുപത്രി കരുണാലയം (അശരണരുടെ ആലയം) ചാത്തന്നൂർ ക്ലിനിക് (ഡോക്ടർ സുരേന്ദ്രനാഥൻ പിള്ള) ഡോ .
അശോകൻ ക്ലിനിക് സത്യക്ലിനിക് വിദ്യാഭ്യാസ സ്ഥാപനങ്ങൾ MES എഞ്ചിനീയറിംഗ് കോളേജ്, ചാത്തന്നൂർ NSS ആർട്സ് കോളേജ്, ചാത്തന്നൂർ സർക്കാർ ഹയർ സെക്കന്ററി സ്കൂൾ, ചാത്തന്നൂർ എൻ.എസ്.എസ്.എച്ച്.എസ്.എസ്.ചാത്തന്നൂർ സർക്കാർ ഹൈസ്കൂൾ, ഉളിയനാട് സർക്കാർ ഹയർസെക്കണ്ടറി സ്കൂൾ, നെടുങ്ങോലം ദേവി സ്കൂൾ ചാത്തന്നൂർ ശ്രീനികേതൻ സെൻട്രൽ സ്കൂൾ, കാരംകോട് (2011  ൽ 100 ശതമാനം വിജയം).
വിമല സെൻട്രൽ സ്കൂൾ കാരംകോട്.
എസ്.എൻ.ഹയർ സെക്കന്ററി സ്കൂൾ, ഉളിയനാട്.
ജയമാതാ സ്കൂൾ, വരിഞ്ഞം, കാരംകോട് ഗ്രേറ്റ് ടെക്ക് കമ്പ്യൂട്ടർ അക്കാദമി, ഗവ: ഹയർസെക്കൻഡറി സ്കൂളിന് സമീപം, ചാത്തന്നൂർ.
(ഗവൺമെന്റ് അംഗീകൃത സ്ഥാപനം) സാംസ്കാരിക നിലയങ്ങൾ ഒമേഗാ (UFO) ഗ്രന്ഥശാല, ശീമാട്ടി ദീപം റെക്രീയേഷൻ ക്ലബ്, ചാത്തന്നൂർ ആനന്ദവിലാസം ഗ്രന്ഥശാല ചാത്തന്നൂർ പബ്ലിക് ലൈബ്രറി കോതേരിമുക്ക് അക്ഷരാ ലൈബ്രറി പാണിയിൽ യുവധാരാ ഗ്രന്ഥശാല ചിറക്കരത്താഴം നെഹ്രു സ്മാരക ഗ്രന്ഥശാല സംഘമന്ദിർ ചാത്തന്നൂർ യുവ ആർട്സ് സ്പോർട്സ് ക്ലബ്‌ ഇടനാട് പ്രശസ്തരായ ചാത്തന്നൂരുകാർ മാധ്യമ പ്രവർത്തകർ ചാത്തന്നൂർ മോഹൻ അരുൺസതീശൻ ചാത്തന്നൂർ  [ജന്മഭൂമി] പ്രദീപ് ചാത്തന്നൂർ [രാക്ഷ്ട്ര ദീപിക] നാരായണൻ ഉണ്ണി [മാതൃഭൂമി] ബിജുവിശ്വരാജൻ [കേരളകൗമുദി] മോഹൻദാസ് [ദേശാഭിമാനി] കഥകളി കലാകാരന്മാർ ചിറക്കര മാധവൻകുട്ടി ചാത്തന്നൂർ മനോഹരൻ പിള്ള ചാത്തന്നൂർ കൊച്ചുനാരായണപിള്ള കവികൾ ചാത്തന്നൂർ മോഹൻ ചാത്തന്നൂർ സോമൻ അടുതല ജയപ്രകാശ് ചാത്തന്നൂർ സുരേഷ് ഗായകർ ജയസിംഹൻ,കാരംകോട്.
സോമദാസ്(ഐഡിയ സ്റ്റാർ സിങ്ങർ മത്സരാർഥി) ബാലസാഹിത്യകാരന്മാർ മീനാട് കൃഷ്ണൻ ‍കുട്ടി ഡി. സുധീന്ദ്രബാബു സന്തോഷ്‌ പ്രിയൻ പ്ലാക്കാട് ചിത്രകാരർ ആശാജി രമണിക്കുട്ടി ബിജു ചാത്തന്നൂർ പ്രഭാത് കോഷ്ണക്കാവ് നോവലിസ്റ്റ്കൾ ഡി. സുധീന്ദ്രബാബു രമണിക്കുട്ടി രാഷ്ട്രീയം എസ്‌.
ജയലാൽ എം.എൽ.എ ശ്രീ പി.രവീന്ദ്രൻ (മുൻ മന്ത്രി) ശ്രീ സി.വി പദ്മരാജൻ (മുൻ മന്ത്രി, മുൻ കെപിസിസി അദ്ധ്യക്ഷൻ) ശ്രീ ജെ. ചിതരന്ജൻ (മുൻ മന്ത്രി) ശ്രീ പ്രതാപവർമ്മ തമ്പാൻ ശ്രീ എൻ.അനിരുദ്ധൻ ആർട്ടിസ്റ്റ് പ്രഭാത് കോഷ്ണക്കാവ് (ഫിലിം-സിനി ആർട്ടിസ്റ്റ്)
അബി ചാത്തന്നൂർ (ഫിലിം-സിനി ആർട്ടിസ്റ്റ്) അവലംബം
മാണിയൂർ ശ്രീമഹാദേവക്ഷേത്രം ഇംഗ്ലീഷ് വിലാസം https://ml.wikipedia.org/wiki/Maniyoor_Sri_Mahadeva_Temple മാണിയൂർ ശ്രീമഹാദേവക്ഷേത്രം
കാസർകോഡ് ജില്ലയിലെ വെള്ളരിക്കുണ്ട് താലൂക്കിൽ പരപ്പയ്ക്കടുത്ത് മാണിയൂരിലുള്ള ശിവക്ഷേത്രമാണ് മാണിയൂർ ശ്രീമഹാദേവക്ഷേത്രം .
108 ശിവാലയങ്ങളിൽ പെട്ടതാണ് ഈ ക്ഷേത്രം എന്നാണ് വിശ്വാസം .
പശ്ചിമഘട്ട മലനിരകളുടെ അടിവാരമായ മാണിയൂരിൽ 1500ൽപ്പരം വർഷങ്ങൾക്കു മുൻപ് തന്നെ ഒരു ശിവക്ഷേത്രം നിലനിന്നിരുന്നു എന്ന് കരുതുന്നു.
3000 വർഷങ്ങൾക്ക് മുൻപ് കൃതമുനി പരമ്പരയിൽപ്പെട്ട ഒരു സിദ്ധൻ ഈ പ്രദേശത്തെത്തി തന്റെ സിദ്ധികൾ ആവാഹിച്ച് പ്രധാന ദേവനായി ശിവനെയും ഉപദേവന്മാരായി ഗണപതി , സുബ്രഹ്മണ്യൻ , ശാസ്താവ് എന്നിവരെയും പ്രതിഷ്ഠിച്ചുവെന്നും  സ്ഥലത്തിന് സുബ്രഹ്മണ്യന്റെ ഊര് എന്ന അർത്ഥത്തിൽ മാണിയൂര് എന്ന് പേരിട്ടുവെന്നും വിശ്വസിക്കുന്നു.
പ്രതിഷ്ഠ നടത്തിയതിന്റെ പതിമൂന്നാം ദിവസം മുനി, തന്റെ സമാധിസ്ഥലം അടുത്തു തന്നെ നിർമ്മിച്ച് അവിടെ സമാധിയായി എന്നും ഐതിഹ്യമുണ്ട്.
ഇവയുടെ ആധികാരികത പരിശോധിക്കപ്പെടേണ്ടതാണെങ്കിലും മാണിയൂരിലും അതിന് ചുറ്റുമുള്ള ഗ്രാമങ്ങളിലും ഇപ്പോൾ കണ്ടെത്തിയിട്ടുള്ള മുനിയറകൾ ഈ ഐതിഹ്യകഥകൾക്ക് ബലം നൽകുന്നുണ്ട് .
ക്ഷേത്ര നവീകരണം
നൂറ്റാണ്ടുകൾക്ക് മുമ്പ് നിലവിലുണ്ടായിരുന്ന ക്ഷേത്രം കാലപ്പഴക്കത്താൽ തകർന്ന് പോയിരുന്നുവെങ്കിലും, ഇത് ഇപ്പോൾ പുനർനിർമ്മിക്കപ്പെട്ടിട്ടുണ്ട്.
ഷഡാധാരത്തോടെയുള്ള പ്രതിഷ്ഠയാണ് ഇവിടെയുള്ളത്.
നാലമ്പലത്തിൽ , ശിവനു പുറമേ ഗണപതിയെയും സുബ്രഹ്മണ്യനെയും ശ്രീപാർവ്വതിയെയും പ്രതിഷ്ഠിച്ചിട്ടുണ്ട്.
പുറത്ത്, വനശാസ്താവും നാഗയക്ഷിയും യക്ഷനും കിന്നരനും മാണിഭദ്രനും കുടികൊള്ളുന്നു.
വഴി Maniyoor shiva Temple Route map
കാഞ്ഞങ്ങാട് - പാണത്തൂർ അന്ത:സ്സംസ്ഥാന പാതയിൽ, ഒടയഞ്ചാൽ - ഇടത്തോട് വഴിയും, നീലേശ്വരം - ഇടത്തോട് വഴിയും എത്താം.
മാണ്ഡവ്യൻ ഇംഗ്ലീഷ് വിലാസം https://ml.wikipedia.org/wiki/Animandavyan
മഹാഭാരതത്തിൽ സംഭവപർവ്വത്തിൽ പരാമർശിക്കുന്ന പുരാണേതിഹാസ പ്രസിദ്ധനായ മഹർഷിയാണ് അണിമാണ്ഡവ്യൻ .
യമധർമ്മൻ ഇദ്ദേഹത്തിന്റെ ശാപത്താൽ മനുഷ്യനായി ദാസഗർഭത്തിൽ ജനിച്ചു.
യമന്റെ മനുഷ്യ ജന്മമാണ് വിദുരർ .
അണിമാണ്ഡവ്യമുനിയുടെ ശരിക്കുള്ള പേർ മാണ്ഡവ്യൻ എന്നായിരുന്നു.
തന്റെ ശരീരത്തിനുള്ളിൽ ഒരു ഇരുമ്പാണി തറയ്ക്കുകയും അത് പിന്നീട് എടുത്തുമാറ്റാൻ കഴിയാതെ വന്നതുകാരണം അദ്ദേഹം പിന്നീട് ആണിമാണ്ഡവ്യൻ (അണിമാണ്ഡവ്യൻ) എന്നപേരിൽ അറിയപ്പെട്ടു.
മഹാഭാരതത്തിൽ വിദുരോല്പത്തിയിലാണ് ഈ കഥ വിശകലനം ചെയ്യുന്നത്.
ഒരിക്കൽ മാണ്ഢവ്യൻ മൗനിയായി തപസ് ചെയ്തിരുന്നവസരത്തിൽ കുറെ കള്ളന്മാർ രാജധാനിയിൽ നിന്ന് അപഹരിച്ച ധനവുമായി അതുവഴിവരികയും പിന്തുടർന്നു വന്ന രാജകിങ്കരന്മാരിൽ നിന്നും രക്ഷനേടാൻ മാണ്ഡവ്യമഹർഷിയുടെ ആശ്രമത്തിൽ ഒളിപ്പിക്കുകയും ചെയ്തു.
പക്ഷേ ധനവും, കള്ളന്മാരെയും കണ്ടുപിടിച്ച രാജസൈന്യം ഇവരെ രാജാവിന്റെ മുൻപിൽ ഹാജരാക്കി.
കള്ളന്മാർക്ക് രക്ഷപെടാനുള്ള തന്ത്രമൂലം ഇത് അവരു ചെയ്തത് മാണ്ഢവ്യമഹർഷി പറഞ്ഞിട്ടാന്ന് രാജാവിനെ തെറ്റിധരിപ്പിച്ചു.
രാജാവ് മഹർഷിയെ കൂട്ടിക്കൊണ്ടുവന്നെങ്കിലും അദ്ദേഹം തന്റെ മൗനവ്രതം മൂലം ചോദ്യങ്ങൾക്കൊന്നും പ്രതികരിച്ചില്ല.
മൗനം സമ്മതമായി കരുതി മഹർഷിയുൾപ്പെടെ ഏവരെയും കുന്തത്തിൽ തറയ്ക്കാൻ ശിക്ഷ വിധിച്ചു.
മുനിയുടെ വിചാരണ കൂടാതെ തന്നെ എല്ലാവരേയും ശൂലത്തിൽ കയറ്റി.
യാതൊരു എതിർപ്പും മഹർഷി കാണിച്ചില്ല.
കള്ളന്മാരോടൊപ്പം മാണ്ഢവ്യനും ശൂലത്തിൽ ദിവസങ്ങളോളം കിടന്നു.
കുറച്ചു ദിവസത്തിനുള്ളിൽ തന്നെ ചോരവാർന്ന് കള്ളന്മാർ എല്ലാവരും മരിച്ചെങ്കിലും മാണ്ഢവ്യനു ഒന്നും സംഭവിച്ചില്ല.
പരമശിവന്റെ അനുഗ്രഹത്താൽ ദീർഘായുസ്സു ലഭിച്ചിരുന്നു മാണ്ഢവ്യനു ഇതിനോടകം.
ശൂലം തറച്ചിട്ടും മരിക്കാത്ത ഈ കഥ രാജാവ് അറിഞ്ഞു.
അദ്ദേഹം കളവൊന്നും ചെയ്തിട്ടില്ലെന്നു പൂർണ്ണ ബോധ്യംവന്ന രാജാവ് ദിവ്യനായ മഹർഷിയോടു താൻ ചെയ്ത തെറ്റിന് മാപ്പ് ചോദിച്ചു.
പിന്നീട് ശൂലം വലിച്ചൂരാൻ ശ്രമിച്ചെങ്കിലും വിഫലമായി.
ഒടുവിൽ ശൂലം അറുത്തെടുത്തു, പക്ഷേ ശൂലാഗ്രം ശരീരത്തിൽ അവശേഷിച്ചിരുന്നു.
ഈ ശൂലത്തിന്റെ ഒരു ഭാഗം ശരീരത്തിൽ വെച്ചുകൊണ്ടാണ് മുനി ശിഷ്ടകാലം കഴിച്ചത്, അതിനാൽ അദ്ദേഹം അണിമാണ്ഢവ്യനായി അറിയപ്പെട്ടു.
യമനോടുള്ള വാഗ്വാദം
മാണ്ഡവ്യമഹർഷി തനിക്ക് ഇത്രയും പാപശിക്ഷകൾ ഭൂമിയിൽ വെച്ചു കിട്ടിയതിനു കാരണം മനസ്സിലാക്കാൻ യമധർമ്മ ദേവനെ തന്നെ കാണാൻ തീരുമാനിച്ചു യമപുരിയിൽ എത്തി.
അദ്ദേഹം യമനോട് തനിക്കു ശൂലദന്ധനം ഏല്ക്കാനുള്ള കാരണം ആരാഞ്ഞു.
യമൻ തന്റെ ജീവിതകണക്കുകൾ എഴുതുന്ന പുസ്തകമായ അഗ്രസന്ധാനിയിൽ നോക്കി അദ്ദേഹം ബാലനായിരുന്നപ്പോൾ തുമ്പിയെ പുല്ക്കൊടിയിൽ കോർത്ത് കളിക്കാറുണ്ടായിരുന്നു.
അതിന്റെ ശിക്ഷയാണ് ഇതെന്ന് മറുപടി കിട്ടി.
ഇത് കേട്ട അണിമാണ്ടവ്യൻ കോപിഷ്ഠനായി.
താൻ ചെറിയ കുട്ടിയായിരുന്നപ്പോൾ ചെയ്തകാര്യങ്ങൾ, എങ്ങനെ പാപങ്ങളാവും.
തിരിച്ചറിവില്ലാത്ത സമയത്തു ചെയ്യുന്ന കാര്യങ്ങൾ പാപ-പുണ്യകണക്കു പുസ്തകത്തിൽ എഴുതുന്ന യമൻ നീതിമാനല്ല.
യമധർമ്മനെ ശപിച്ചു.
പന്ത്രണ്ടു വയസ്സിനു താഴെയുള്ള കുട്ടികൾ ചെയ്യുന്ന പാപങ്ങൾക്ക് ശിക്ഷയില്ലെന്നൊരു ശാസ്ത്രവിധിയുണ്ട്.
ശാസ്ത്രവിധി തെറ്റിച്ച് ബ്രാഹ്മണനായ എന്നെ ഇഞ്ചിഞ്ചായി കൊന്നു കൊണ്ടിരിക്കുന്ന നീ മനുഷ്യ ജാതിയിൽ അധമനായ ശൂദ്രനായി പിറക്കട്ടെ
അഷ്ടദിക്പാലരിൽ ദക്ഷിണദിക്കിനു ദേവനായ യമനെയാണ് ശപിച്ചിരിക്കുന്നത്.
തപസ്വിയായ അദ്ദേഹത്തിന്റെ ശാപം മൂലം യമൻ വിദുരരായി വ്യാസഭഗവാന്റെ പുത്രനായി ശുദ്രസ്ത്രീയിൽ ജനിച്ചു.
ഇതാണ് വിദുരരുടെ ജനനത്തിനു വഴിയൊരുക്കിയത്.
അവലംബം ↑ മഹാഭാരതം -- സംഭവപർവ്വം -- അണിമണ്ഡവ്യകഥ -- തുഞ്ചത്ത് എഴുത്തച്ഛൻ -- കറന്റ് ബുക്സ് ↑ മഹാഭാരതം -- സംഭവപർവ്വം -- ഡോ.പി.എസ്.നായർ -- മലയാളവിവർത്തനം -- വിദ്യാരംഭം പബ്ലിഷേഴ്സ് ↑ മഹാഭാരതം -- സംഭവപർവ്വം -- അണിമണ്ഡവ്യകഥ -- തുഞ്ചത്ത് എഴുത്തച്ഛൻ -- കറന്റ് ബുക്സ് ↑ മഹാഭാരതം -- സംഭവപർവ്വം -- ഡോ.പി.എസ്.നായർ -- മലയാളവിവർത്തനം -- വിദ്യാരംഭം പബ്ലിഷേഴ്സ് ↑ ↑ ↑ സംഭവപർവ്വം -- ഡോ.പി.എസ്.നായർ -- മഹാഭാരതം മലയാളവിവർത്തനം -- വിദ്യാരംഭം പബ്ലിഷേഴ്സ് ↑ ↑ സംഭവപർവ്വം -- മഹാഭാരതം, അണിമണ്ഡവ്യകഥ -- തുഞ്ചത്ത് എഴുത്തച്ഛൻ -- കറന്റ് ബുക്സ്
മാതൃഭൂമി ദിനപ്പത്രം ഇംഗ്ലീഷ് വിലാസം https://ml.wikipedia.org/wiki/Mathrubhumi
മലയാള ഭാഷയിലെ പ്രമുഖ ദിനപത്രമാണ് മാതൃഭൂമി .
സ്വാതന്ത്ര്യസമരപ്രസ്ഥാനത്തിന്റെ ഭാഗമായി ഉത്തരകേരളത്തിലെ കോഴിക്കോട്ട്‌ 1923 മാർച്ച്‌ 18 -ന്‌ ജന്മമെടുത്ത പത്രമാണ്‌ .
സ്വാതന്ത്ര്യസമരസേനാനികളിൽ പ്രമുഖനായ കെ.പി. കേശവമേനോൻ ആയിരുന്നു ആദ്യ പത്രാധിപർ .